નોંધનીય છે કે ગુજરાતમાં વિધાનસભાની ચૂંટણીને હવે ગણતરીના દિવસો બાકી છે. ત્યારે આ ચૂંટણી પહેલા ભાજપ દ્વારા જોરદાર ચૂંટણી પ્રચાર કરવામાં આવી રહ્યો છે. અને આ જ કારણે પીએમ મોદી પણ વારંવાર ગુજરાત આવી રહ્યા છે. ત્યારે 6 ડિસેમ્બર, 2017 ના વડાપ્રધાન નરેન્દ્ર મોદી સવારે 9:30 વાગ્યે ધંધુકા, 12:00 વાગ્યે દાહોદ અને 02:00 વાગ્યે નેત્રંગ ખાતે વિકાસ જનસભાઓને સંબોધન કરશે. સાથે જ 9મી ડિસેમ્બરે પીએમ મોદી મતદાન પણ કરશે. આમ ચૂંટણી પહેલા મોદી ઠેર ઠેર વિકાસની જનસભાઓ કરીને લોકોને ભાજપને વોટ આપવા માટે અપીલ કરશે.